Predkladacia správa

Prirodzená potreba transformácie súčasného systému zdravotníctva a požiadavky EÚ boli podnetom aj na úpravu rozsiahlej problematiky verejného zdravotníctva, ochrany, podpory a rozvoja verejného zdravia a prevencie ochorení. 
	Vzhľadom na široký rozsah problematiky verejného zdravotníctva, ktorá sa zaoberá verejným zdravím i zdravím jednotlivých skupín obyvateľstva, musia na návrh zákona o verejnom zdravotníctve nadväzovať všeobecne záväzné vykonávacie predpisy, ktoré podrobne riešia špecifické okruhy tém verejného zdravotníctva.
Jednou z týchto tém sú hygienické požiadavky na telovýchovné a športové zariadenia. 
Predkladané nariadenie vlády má vyplniť legislatívne vákuum v oblasti, ktorá veľkou mierou prispieva k aktívnemu zlepšovaniu zdravia jednotlivca a tým aj celej spoločnosti.
Návrh nariadenia vlády nezakladá zvýšené nároky na štátny rozpočet, rozpočty obcí alebo rozpočty vyšších územných celkov. 
Uvedenie nariadenia vlády do reálneho života nebude mať finančný, ekonomický, environmentálny vplyv, vplyv na zamestnanosť a podnikateľské prostredie. Z uvedeného dôvodu sa doložka finančných, ekonomických, environmentálnych vplyvov, vplyvov na zamestnanosť a podnikateľské prostredie nepredkladá. 
Materiál bol predmetom rokovania Legislatívnej rady vlády Slovenskej republiky dňa 25. apríla 2006, ktorá ho schválila, pričom vznesené pripomienky sú v návrhu nariadenia vlády zapracované.